Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
28 เม.ย. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 3.88 จุด (0.31%) ปิดภาคเช้าที่ 1,271.29 จุด ด้วยมูลค่าการซื้อขาย 26,523.97 ล้านบาท
Most Positive Impact: AOT (+1.33 จุด), SCC (+0.67 จุด), GULF (+0.5 จุด)
Most Negative Impact: PTT (-1.99 จุด), ADVANC (-0.41 จุด), KBANK (-0.33 จุด)
ภาพรวมตลาดยังคงแกว่งตัวขึ้นเพียงเล็กน้อย จากการที่ตลาดรอดูผลประกอบการหุ้นบริษัทจดทะเบียนขนาดใหญ่ทั้งในและต่างประเทศประเทศ ธนาคารกลางประเทศต่างๆ (FED, ECB) ประชุม หลังจากการประชุมของ BOJ ที่ได้ปรับลดคาดการณ์แนวโน้มเศรษฐกิจในปีงบประมาณ 2563 ลงสู่ระดับ -3% ถึง – 5% จากที่เคยคาดการณ์ไว้ในเดือนม.ค.ว่าเศรษฐกิจจะขยายตัว 0.9%, ปรับลด ดัชนีราคาผู้บริโภค (CPI) จะลดลงสู่ระดับติดลบ โดยคาดว่าจะอยู่ในช่วง -0.3% ถึง -0.7% และให้คำมั่นถึงการเข้าซื้อพันธบัตรอย่างไม่จำกัดจำนวน
แนวโน้มตลาดบ่าย
มุมมองต่อตลาดบ่ายนี้คาด SET index แกว่งในกรอบจากการที่ตลาดรอผลประกอบการบริษัทจดทะเบียนและรอปัจจัยใหม่ และ แรง Sell on fact ในหุ้นที่ถูกเก็งกำไรขึ้นมาก่อนหน้าในประเด็นการเปิดเมือง เราประเมินกรอบการเคลื่อนไหวตลาดบ่ายนี้ที่ 1,250-1,280 จุด จากปัจจัยข้างต้น
กลยุทธ์การลงทุนต่อจากนี้เราแนะนักลงทุนติดตามการแพร่ระบาดของเชื้อไวรัส COVID-19 และมาตรการการควบคุมการระบาดของรัฐบาลในอนาคต ในระดับปัจจุบัน SET ขึ้นมาซื้อขายในระดับ 1.5SD ย้อนหลัง 10ปี ทำให้เรามองว่าเริ่มมี Upside ที่จำกัด ฉะนั้นเราแนะให้นักลงทุนทยอยขายทำกำไรบริเวณ 1,280-1,300จุด
ประเด็นเศรษฐกิจสำคัญ วันพุธ ติดตาม ตัวเลขผลผลิตภาคอุตสาหกรรมของไทย เดือน มี.ค. คาด -6.4% MoM ตัวเลข GDP 1Q20 ของสหรัฐฯ คาด -4% QoQ ตัวเลขบ้านรอปิดการขายเดือน มี.ค. คาด -10% MoM ปริมาณสต๊อกน้ำมันดิบสหรัฐฯ คาดทรงตัว WoW ที่ 15 ล้านบาร์เรล และผลการประชุมธนาคารกลางสหรัฐฯ วันพฤหัสฯ ติดตามตัวเลขดุลบัญชีเดินสะพัดของไทยเดือน มี.ค. คาดเกินดุล 3.2 พันล้านเหรียญสหรัฐฯ ตัวเลขผลผลิตภาคอุตสาหกรรมญี่ปุ่น เดือน มี.ค. คาด -5% MoM ตัวเลข Retail sales ญี่ปุ่น เดือน มี.ค. คาด -4% YoY ตัวเลข PMI ภาคการผลิตของจีน เดือน เม.ย. คาดทรงตัว MoM ตัวเลข Retail sales เยอรมัน เดือน มี.ค. คาด -7.3% MoM ตัวเลขคาดการณ์เงินเฟ้อยูโรโซน เดือน เม.ย. คาด +0.1% YoY ตัวเลขอัตราการว่างงานของยูโรโซนเดือน มี.ค. คาดทรงตัวที่ 7.7% ผลการประชุมธนาคารกลางยุโรป คาดคงอัตราดอกเบี้ยนโยบายที่ -0.5% ตัวเลขการขอสวัสดิการว่างงานสัปดาห์แรกของสหรัฐฯ วันศุกร์ ติดตามตัวเลข ISM manufacturing PMI สหรัฐฯ เดือน เม.ย. คาด -25% MoM เป็น 36.7 จุด และตัวเลขแท่นขุดเจาะ Shale oil สหรัฐฯ โดยสัปดาห์ที่ผ่านมาลดลง 14% WoW เป็น 378 แท่น ต่ำสุดรอบสี่ปี
หุ้นแนะนำ PTTGC